CELEX: 62011TA0299
Language: mt
Date: 2015-10-07 00:00:00
Title: Kawża T-299/11: Sentenza tal-Qorti Ġenerali tas-7 ta’ Ottubru 2015 – European Dynamics Luxembourg et vs UASI “Kuntratti pubbliċi għal servizzi — Proċedura ta’ sejħa għal offerti — Provvista ta’ servizzi esterni marbuta mal-amministrazzjoni ta’ programmi u ta’ proġetti u ta’ pariri tekniċi fil-qasam tat-teknoloġiji tal-informatika — Klassifikazzjoni ta’ offerenti fi proċedura ta’ kaskata — Kriterji ta’ għoti — Ugwaljanza fl-opportunitajiet — Trasparenza — Żball manifest ta’ evalwazzjoni — Obbligu ta’ motivazzjoni — Responsabbiltà mhux kuntrattwali — Telf ta’ opportunità”

30.11.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 398/26
            
         Sentenza tal-Qorti Ġenerali tas-7 ta’ Ottubru 2015 – European Dynamics Luxembourg et vs UASI
   (Kawża T-299/11) (1)
   
   (“Kuntratti pubbliċi għal servizzi - Proċedura ta’ sejħa għal offerti - Provvista ta’ servizzi esterni marbuta mal-amministrazzjoni ta’ programmi u ta’ proġetti u ta’ pariri tekniċi fil-qasam tat-teknoloġiji tal-informatika - Klassifikazzjoni ta’ offerenti fi proċedura ta’ kaskata - Kriterji ta’ għoti - Ugwaljanza fl-opportunitajiet - Trasparenza - Żball manifest ta’ evalwazzjoni - Obbligu ta’ motivazzjoni - Responsabbiltà mhux kuntrattwali - Telf ta’ opportunità”)
   (2015/C 398/36)
   Lingwa tal-kawża: l-Ingliż
   
      Partijiet
   
   
      Rikorrenti: European Dynamics Luxembourg SA (Ettelbrück, il-Lussemburgu); Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateni, il-Greċja) u European Dynamics Belgium SA (Brussell, il-Belġju) (rappreżentanti: inizjalment minn N. Korogiannakis u M. Dermitzakis, sussegwentement minn I. Ampazis, avukati)
   
      Konvenut: L Uffiċċju għall-Armonizzazzjoni fis-Suq Intern (Trade marks u Disinni) (rappreżentanti: N. Bambara u M. Paolacci, aġenti, assistiti minn P. Wytinck u B. Hoorelbeke, avukati)
   
      Suġġett
   
   Minn naħa, talba għall-annullament tad-deċiżjoni tal-UASI, adottata fil-kuntest tal-proċedura ta’ sejħa għal offerti miftuħa AO/021/10, intitolata “Servizzi esterni marbuta mal-amminstrazzjoni ta’ programmi u ta’ proġetti u ta’ pariri tekniċi fil-qasam tat-teknoloġiji tal-informatika”, u kkomunikata lir-rikorrenti permezz ta’ ittra tat-28 ta’ Marzu 2011, li tikklassifika l-offerta tal-ewwel rikorrent fit-tielet post skont il-mekkaniżmu ta’ kaskata għall-finijiet tal-għoti ta’ kuntratt kwadru u, min-naħa l-oħra, talbiet għad-danni.
   
      Dispożittiv
   
   
               1)
            
            
               Id-deċiżjoni tal-UASI, adottata fil-kuntest tal-proċedura miftuħa ta’ sejħa għal offerti AO/021/10, intitolata “Servizzi esterni marbuta mal-amminstrazzjoni ta’ programmi u ta’ proġetti u ta’ pariri tekniċi fil-qasam tat-teknoloġiji tal-informatika”, u kkomunikata lil European Dynamics Luxembourg SA permezz tal-ittra tat-28 ta’ Marzu 2011, li tikklassifika l-offerta tagħha fit-tielet post skont il-mekkaniżmu ta’ kaskata għall-finijiet tal-għoti ta’ kuntratt-kwadru, kif ukoll li tikklassifika l-offerta tal-consortium Unisys SLU u Charles Oakes & Co Sàrl, minn naħa, u ta’ ETIQ Consortium (by everis u Trasys), min-naħa l-oħra, fl-ewwel u t-tieni post rispettivament hija annullata.
            
         
               2)
            
            
               L-Unjoni Ewropea hija obbligata li tirrimedja d-danni subiti minn European Dynamics Luxembourg abbażi tat-telf ta’ opportunità li tingħata il-kuntratt-kwadru bħala l-ewwel kontraenti f’kaskata.
            
         
               3)
            
            
               Il-kumplament tat-talba għad-danni huwa miċħud.
            
         
               4)
            
            
               Il-partijiet għandhom jittrażmettu lill-Qorti Ġenerali, f’terminu ta’ tliet xhur dekorribbli mid-data tal-għoti tas-sentenza, l-ammont pagabbli tal-kumpens, stabbilit bi ftehim komuni.
            
         
               5)
            
            
               Fin-nuqqas ta’ ftehim, il-partijiet għandhom iwasslu lill-Qorti Ġenerali, fl-istess terminu, il-kwantifikazzjoni tad-dannu tagħhom.
            
         
               6)
            
            
               L-ispejjeż huma rriżervati.
            
         
      (1)  ĠU C 232, 6.8.2011.